stanford-oval/wikipedia huggingface dataset:
בת כהן
במקרא > אכילת קודש

התורה קובעת זכויות וחובות מיוחדות על בת הכהן. ברווקותה התורה מעניקה לה את האפשרות לאכול תרומה מאת שולחן אביה, וכפי הכתוב בתורה; ”כֹּל תְּרוּמֹת הַקֳּדָשִׁים אֲשֶׁר יָרִימוּ בְנֵי יִשְׂרָאֵל לַה' נָתַתִּי לְךָ וּלְבָנֶיךָ וְלִבְנֹתֶיךָ אִתְּךָ לְחָק עוֹלָם בְּרִית מֶלַח עוֹלָם הִוא לִפְנֵי ה' לְךָ וּלְזַרְעֲךָ אִתָּךְ” (במדבר, י"ח, י"ט), חזה ושוק של קורבן שלמים, לחמי תודה, זרוע בשלה של קורבן איל נזיר, וכן שני לחמיו של קורבן איל נזיר. בדומה לאביה, בת כהן יכולה להאכיל את עבדיה תרומה, ומעיקר דין תורה מחלקים לה תרומה גדולה ותרומת מעשר וחלה, אלא גזרו החכמים לא לחלוק לה מחשש "כהנת בת ישראל", דהיינו בת ישראל שנישאה לכהן, שמותר לה לאכול תרומה כל עוד היא נשואה לכהן וחוששים שמא גם לאחר שתתגרש יתנו לה מתנות הללו בטעות. בת כהן רשאית לאכול מבכור בהמה טהורה.
כאשר נישאת בת כהן לישראל נאסר עליה לאכול תרומות וקדשי כוהנים. אם עברה ואכלה תרומה היא חייבת בתשלום הקרן אך פטורה מתשלום החומש.
לגבי מצוות נתינת הזרוע, לחיים וקיבה ישנה מחלוקת תנאים בשאלה האם ניתנות לבת כהן וההלכה היא שבת כהן זכאית למתנות אלה גם אם נישאה לישראל, וגם בעלה יכול לקבל מתנות אלה בזכותה.
במקרא > בת כהן שזינתה

התורה מקפידה על צניעותה של בת הכהן יותר מנערות אחרות, ופוסקת כך: ”וּבַת אִישׁ כֹּהֵן כִּי תֵחֵל לִזְנוֹת, אֶת אָבִיהָ הִיא מְחַלֶּלֶת, בָּאֵשׁ תִּשָּׂרֵף.” (ויקרא, כ"א, ט') היא נענשת בעונש חמור יותר מאשר נענשת בת ישראל. העונש מתבטא בכך שהיא נידונית בשרפה במקום בחנק, ובנוסף מורידים את אביה מקדושתו ככהן. לכמה דעות, לא מורידים במעשה אלא מונעים מלקדש אותו. לפי פירוש חז"ל אין מדובר בנערה רווקה אלא בנערה מאורסת.
הקפדה שתינשא לכהן

אף שרשאית בת כהן להינשא לכל מי ששאר בנות ישראל רשאיות להינשא לו, בתלמוד בבלי מובאת דעתו של רבי יוחנן על הקפדה שתינשא בת כהן דווקא לכהן. רבי יוחנן טוען כי נישואי בת כהן לאיש שאינו כהן, עלולים לגרום להשלכות שליליות כלפי הבעל. בתלמוד מסופר שהתנא רבי יהושע נשא בת כהן והתלונן שחלה בעקבות כך. רש"י מסביר שנישואי בת כהן לאיש שאיננו כהן נחשבים כפגם לחשיבות של זרע אהרן, וגם אהרן הכהן בעצמו מקפיד על הזלזול בזרעו -ולכן נענשים.
בשולחן ערוך הרב מובא שנישואי בת כהן לאיש שאינו כהן אינו נחשב בכלל סעודת מצווה, וזאת מחמת הסברא שאין זיווג כזה עולה יפה. הבן איש חי מזהה את ריח הרע של החלבנה עם הכתוב בגמרא כי נישואי בת כהן עם זר אינו בכלל סעודת מצווה.
הקפדה שתינשא לכהן > בתורת הקבלה

רבי יצחק לוריא מבאר את אי-הכשר זיווג כזה על פי הצופן אי"ק בכ"ר. האר"י מסביר שמכיוון שאותיות הנ"ך (אותיות המילה "כהן") אין להם זיווג בצירוף האלף ביתי של א"ט ב"ח - לכן הנושא בת כהן (זולת כהן) אין הזיווג עולה כהכשר. והואיל שהמילוי (כאשר כותבים את שם האות במלואו) של אותיות הנ"ך הם אותו האות בעצמו, הדבר מסמן שהזיווג של בת כהן אל כהן כן עולה יפה.;
| בצופן אי"ק בכ"ר |
| --- | --- | --- |
| א | י | ק |
| ב | כ | ר |
| ג | ל | ש |
| ד | מ | ת |
| ה | נ | ך |
| ו | ס | ם |
| ז | ע | ן |
| ח | פ | ף |
| ט | צ | ץ |
כתובה של ארבע מאות זוז

במשנה ותלמוד בבלי, מפורסם שבית הדין של כהנים היו מפקחים שיהיה כתוב בכתובה של בת כהן הנישאת (שבמקרה שתתגרש, תקבל) "ארבע מאות זוז דחזי ליכי" (ארבע מאות זוז שראויים ומגיעים לך).
לפי המובא בתלמוד ירושלמי (על פי פרשנות הפני משה), הסכום המופרז נחשב כקנס שמטרתו למנוע חיתון בין אנשי הכהונה ליתר העם. לפיה, בית דין של כהנים גובה גם בנישואין של בת כהן לאיש ישראל וגם בחיתון של כהן לבת ישראל סכום כתובה של ארבע מאות זוז.
כתובה של ארבע מאות זוז > נימוקי הראשונים

לפי דעתם של הראשונים, הכוונה של הכתיבה דחזי ליכי (שראויים לך) הוא להראות שהסכום של יתר המאתיים אינם נחשבים כ"תוספת כתובה" אלא כעיקר הסכום ("עיקר כתובה"). הראשונים גם כתבו שסכום זה נגבה אף במקרה שאבדה את כתובתה (שטרה) ואף במקרה שלא כתבו בכתובה הסכום של ארבע מאות זוז, וכל זאת מחמת חשיבות בנות הכהנים. מבעלי התוספות, הרב יהונתן מלוניל מנמק את הגבייה המופרזת כגדר למעלת היוחסין (שעליה שמרו המשפחה להיקרא בשם כהנים), וטוען כי ראוי למשפחה מיוחסת להתפאר בייחוסה, והתפארות זו אינה נחשבת כהטלת איבה ושנאה בין המשפחות. אולם לדעתו של הנימוקי יוסף, הסכום הבלתי רגיל הוא מפני שגנאי גדול הוא לכהנים שיהיו בנותיהם מגורשות מבעליהם, וכתוצאה מהסכום הגבוהה ימנעו בעלי הכוהנות לגרשן.
כתובה של ארבע מאות זוז > עת הפסק המנהג

לפי החוקר א. אפשטיין, מנהג גביית ארבע מאות זוז לבת כהן המשיך להתקיים עד ימי האמוראים, בבבל ומאז ואילך לא מצאנו המשך לגבייה זו.
ראו גם

אשת כהן
ענבי הגפן בענבי הגפן
זרינסקי מוסטאר (כדורגל)

ערך זה עוסק בקבוצת כדורגל מבוסניה והרצגובינה. אם התכוונתם לקבוצת הכדורסל, ראו .
מועדון הספורט הקרואטי זרינסקי מוסטאר (בקרואטית: Hrvatski športski klub Zrinjski Mostar או קיצור זרינסקי מוסטאר או רק זרינסקי) הוא מועדון כדורגל בוסני מהעיר מוסטר שבבוסניה והרצגובינה, שהוקם במקור ב-1905. איש העסקים הישראלי אמיר גרוס כבירי הוא סגן נשיא המועדון.
זרינסקי נחשב לאחד מהמועדונים הבוסניים הבכירים כשבאמתחתו שבעה אליפויות הליגה הבוסנית הבכירה והוא מחזיק בשיא תארים בליגה, כשהאחרון שבהם זכה המועדון בעונת 2021/2022, וגביע מקומי אחד מ-2007/2008.
המועדון משחק את משחקיו הביתיים באצטדיון "סטאדיון פוד ביילים ברייגום" (שנקרא גם אצטדיון זרינסקי), וארגון האוהדים הרשמי שהוקם ב-1994 נקרא "אולטראס מוסטאר".
היסטוריה

הקבוצה, שהוקמה לראשונה על ידי צעירים קרואטים ב-1905 הוא המועדון הוותיק ביותר בבוסניה והרצגובינה ואחד הוותיקים באזור הבלקן בכלל. לאחר מלחמת העולם השנייה, כל המועדונים שהשתתפו בזמן המלחמה בליגה הקרואטית שהייתה תחת שליטה נאצית מ-1941 ועד 1945, הושעו בגוש יוגוסלביה, וזרינסקי היה אחד מאותם מועדונים. השעייה זו נמשכה מ-1945 ועד 1992, כאשר הגוש הסובייטי התפרק וליגת העל היוגוסלבית התפרקה לליגות האזוריות לכל מדינה, נכנסה זרינסקי לליגת העל תחת בוסניה והרצגובינה, כאשר בעשור הראשון לקיומה הקבוצה לא מצליחה לזכות בתארים ומסיימת רק כסגנית האלופה של הליגה הראשונה של הרצג-בוסניה בעונות 1993/1994 ו-1997/1998.
החל מעונת 2003/2004 נכנסו להנהלת המועדון מספר חברים שהביאו ספונסרים חדשים ומניבים במיוחד, שמטרתם הייתה להפוך את זרינסקי למועדון המוביל במדינה הצעירה יחסית. התוצאות לא איחרו להגיע וכבר בעונת 2004/2005 זכתה הקבוצה באליפות המדינה הראשונה שלה, כאשר היא מצליחה לחזור על הישג זה בעונת 2008/2009, ובעשור שלאחר מכן בעונות 2013/2014, 2015/2016, 2016/2017, וב-2017/2018, כאשר המתמודדות לתואר היו ז'לייזניצ'אר סרייבו וסרייב שחוו פריחה גם הן. בעונת 2021/2022 זכתה הקבוצה באליפות השביעית שלה לאחר שהקדימה את קבוצת טוזלה סיטי ב-27 נקודות.
שחיתות (סדרת טלוויזיה)

| --- | --- |

צילום פתיח
 סוגה:  דרמה משטרתית,   מותחן  
 יוצרים:  ג'ד מרקוריו
 בימוי:  דוויד מקפרי
 שחקנים:  אדריאן דאנבר   מרטין קומפסטון   ויקי מק'קלור  
 ארץ מקור:  בריטניה בריטניה
 שפות:  אנגלית 
 מספר עונות:  6
 מספר פרקים:  36
 הפקה
 הפצה:  נטפליקס, הולו 
 אתר צילומים:  ברמינגהאם, בלפסט 
 אורך פרק:  60 דקות
 שידור
 רשת שידור:  BBC
 רשת שידור בישראל:  הערוץ הראשון כאן
 תקופת שידור מקורית:  26 ביוני 2012 – 2 במאי 2021 
 תקופת שידור בישראל:  אוגוסט 2016
 קישורים חיצוניים
 אתר רשמי
 דף התוכנית ב-IMDb
 
שחיתות (באנגלית: Line of Duty) היא סדרת מתח פעולה משטרתית בריטית של ה-BBC. הסדרה עוסקת בעלילותיה של יחידה לחקירת שוטרים בריטית (יחידה למניעת שחיתות משטרתית: Anti Corruption, AC). הקשרים הבין-אישיים בין שוטרי היחידה לבין עצמם ובין השוטרים לנחקרים, הופכים את העלילה למסובכת ורבת תהפוכות.
הסדרה כוללת עד שנת 2021 שש עונות. הסדרה צולמה בברמינגהאם (עונה 1) ובבלפסט (עונות 2–6). צילומי העונה השישית נדחו בכמה חודשים בגלל התפרצות נגיף הקורונה בממלכה המאוחדת.
הסדרה קיבלה מועמדות לפרס האקדמיה הבריטית לטלוויזיה כסדרת הדרמה הטובה ביותר לשנת 2015 ולשנת 2018.
ארבע העונות הראשונות של הסדרה שודרו בישראל בערוץ הראשון בשנים 2016–2017. כיום הסדרה משודרת בנטפליקס ישראל בשם "בשירות החוק".
עלילה > עונה 1

חקירה אחר מפקד יחידת בילוש, פקד-בילוש טוני גייטס (לני ג'יימס), שוטר מוערך שנחשד בניפוח תיקים על מנת להציג הצלחה.
הקצין בקשר עם מאהבת עשירה, ג'י ליברטי (ג'ינה מקי), המסובכת עם העולם התחתון וגוררת גם אותו.
ברקע חיי הפשע והעוני באזור המכונה "ביצה", בו מתרחשים מאבקים אלימים על שטחי השפעה של סחר בסמים והלבנת הון.
השליט האלמוני של הכנופיה האכזרית מתגלה כ"טומי" חובב גולף, ולו משתפי פעולה במשטרה המסיעים לו לחמוק מעונש.
עלילה > עונה 2

שיירת ליווי משטרתי עבור "היחידה להגנת עדים" נקלעת למארב, ויושבי הרכב נרצחים. הניצולה היחידה מהאירוע היא מפקדת המבצע, המפקחת לינדזי דנטון (קילי הוז). כאשר ברקע נחשפת פרשת התעללות מינית בקטינים, והימצאותו של שוטר מושחת המשתף פעולה בעל הכינוי "נושא הכלים" ("The Caddy") - (מונח ממשחק הגולף).
עלילה > עונה 3

סמל דני וולדורן (דניאל מייס) מנסה להסתיר את נסיבות הריגתו של פושע נמלט במרדף.
המפקחת לינדזי דנטון (מעונה 2) מנסה לטהר את שמה, ומאשימה את בלש היחידה סטיב ארנוט (מרטין קומפסטון) בבידוי ראיות.
כאשר ברקע עדיין פרשת התעללות מינית בקטינים ופעילות ה"טיוח" של "נושא הכלים".
עלילה > עונה 4

רוז הנטליי (טנדי ניוטון), חוקרת מוכשרת ושאפתנית מנהלת חקירת רצח סדרתי ואכזרי של נערות, מבצע "דלת סתרים".
היא מצויה תחת לחץ לסיים את החקירה על ידי מפקדה תת-ניצב (ACC) דרק הילטון (פול היגינס).
מאשימה בחור "מאותגר נפשית ושכלית" ברצח, ללא ראיות מספקות, ומסתבכת ברצח ובידוי ראיות.
ברקע סוגיית היחס לנשים וקידומן, במשטרה בכלל וביחידה לחקירת שחיתות בפרט. זאת, כששני חברי צוות-החקירה מתחרים על קידומם.
עלילה > עונה 5

רב פקד טד הייסטינגס (אדריאן דאנבר), הבלשית קייט פלמינג (ויקי מק'קלור) והחוקר סטיב ארנוט (מרטין קומפסטון) נמצאים בעיצומה של חקירה של קבוצת פשע מאורגנת שמקשרת אותם להיעלמותו של שוטר במסווה מהמחלקה שלהם.
עלילה > עונה 6

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סקירה

| עונות | פרקים | תאריך פרק בכורה | תאריך פרק סיום | ממוצע צופים (במיליונים) |
| --- | --- | --- | --- | --- |
| 1 | 5 | 26 ביוני 2012 | 24 ביולי 2012 | 3.80 |
| 2 | 6 | 12 בפברואר 2014 | 19 במרץ 2014 | 3.43 |
| 3 | 6 | 24 במרץ 2016 | 28 באפריל 2016 | 5.42 |
| 4 | 6 | 26 במרץ 2017 | 30 באפריל 2017 | 9.55 |
| 5 | 6 | 31 במרץ 2019 | 5 במאי 2019 | 12.85 |
| 6 | 7 | 21 במרץ 2021 | 2 במאי 2021 | 15.39 |
דמויות > צוות היחידה

טד הייסטינגס (אדריאן דאנבר), רב-פקד (Superintendent): מפקד יחידה לחקירת שוטרים AC-12.
סטיב ארנוט (מרטין קומפסטון), סמ"ר-בילוש (Detective Sergeant-DS): חוקר ביחידה. היה שוטר מ"המחלקה ללוחמה בטרור" שנכשל במבצע משטרתי עליו פיקד, ואדם חף מפשע נהרג. הוא מוכן לקחת עליו את מלוא האחריות ואף לעמוד לדין, זאת בניגוד לחבריו, שמבקשים לטייח את העניין. לכן, הוא מועבר ליחידה לחקירת שחיתות במשטרה.
קייט פלמינג (ויקי מק'קלור), סמ"ר-בילוש (DS): חוקרת ביחידה. בלשית שמתמחה בפעילות סמויה.
מתיו "דוט" קוטן (קרייג פרקינסון; עונות 1–3), מפקח-בילוש (Detective Inspector-DI): חוקר ביחידה. בעונה 1 היה בצוות החקירה של טוני גייטס. קצין בילוש שהועבר מהמחלקה להגנת עדים למחלקה לחקר שחיתות. היה סמ"ר-בילוש (DS) ועולה בדרגה למפקח (DI). בעונה 2 מתגלה לצופים כשוטר מושחת ("נושא הכלים"), בעונה 3 נתפס ומתאבד.
ג'ורג'יה טרוטמן (ג'סיקה ריין; עונה 2), בלשית (Detective Constable-DC): חוקרת ביחידה.
גיל ביגלו (פולי ווקר; עונות 3&5): יועצת משפטית של היחידה.
טוני גייטס (לני ג'יימס; עונה 1), פקד-בילוש (DCI-Detective Chief Inspector). מפקד יחידת בילוש המסתבך בעקבות המאהבת שלו עם העולם התחתון. קרוע בין האהבה למשפחתו ובין אהובתו וסחטנות עולם הפשע.
לינדזי דנטון (קילי הוז; עונות 2–3), מפקחת-בילוש (DI), מפקדת תחנה. מפקדת הנקלעת למארב קטלני ומנסה לטהר את שמה.
דני וולדורן (דניאל מייס; עונה 3), סמל: מפקד צוות ביחידה מבצעית. הורג פושע נמלט במרדף, מנסה להסתיר את הנסיבות והסיבות לאירוע.
רוז הנטליי (טנדי ניוטון; עונה 4), פקד-בילוש (DCI-Detective Chief Inspector). ראש צוות חקירה של רצח סדרתי (מבצע "דלת סתרים") ומסתבכת ברצח ובידוי ראיות.
ג'ון קוברט (סטיבן גראהם; עונה 5), סמ"ר-בילוש (Detective Sergeant-DS): חוקר ביחידה. שוטר סמוי שלא היה ניתן ליצור קשר איתו במשך מספר חודשים. הוא מופיע לראשונה כג'ון קלייטון, ראש כנופיה של קבוצת פשע מאורגן שחטף שיירה משטרתית שהובילה סמים שנתפסו.
פטרישיה קר'מייקל (אנה מקסוול מרטין; עונה 5), רב פקד (Detective Chief Superintendent), מפקדת יחידת הבלשים. הקצינה הממונה בחקירת AC-3.
דמויות > דמויות משנה

טומי האנטר (בריאן מקארדי; עונות 1–2)
ראיין פינקלטון (גרגורי פייפר; עונות 1, 6-5)
נייג'ל מורטון (ניל מוריסי; עונות 1–3), בלש (DC). שוטר לפני פרישה, ולו מידע מרשיע. בעונה 1 היה בצוות החקירה של טוני גייטס. דואג לתנאי הפרישה ולקצבת נכות שלו.
דרק הילטון (פול היגינס; עונות 1&4), תת-ניצב (ACC-Assistant Chief Constable), מפקד בכיר הלוחץ לסיום חקירה על רוצח סדרתי בעלת הד תקשורתי גבוה.
סם ריילסטון (איישה הארט; עונות 3–5)
ג'קי לייברטי (ג'ינה מקי; עונה 1), מאהבת עשירה המסובכת עם העולם התחתון בקשר להלבנת כספים.
ג'ולס גייטס (קייט אשפילד; עונה 1), אשתו של טוני גייטס ואם בנותיו.
פיליפ אוסבורן (אוון טיל; עונה 1), מפקח (Chief Inspector).
מייק דריידן (מארק בונאר; עונה 2), סגן מפקד המשטרה (DCC-Deputy Chief Constable) מפקד בכיר המעורב במעשים לא מוסריים. היה בקשר עם לינדזי דנטון ונתן אישור מבצעי למבצע הליווי שהסתיים במארב והרג משתתפיו.
ניקולה רוג'רסון (כריסטינה צ'ונג; עונה 2), בלשית.
מאניש פראסד (סשה דוואן; עונה 2), בלש.
קרלי קירק (שארלוט ספנסר; עונה 2)
ג'ו דוייר (ליז וייט; עונה 2)
הארינדרפל "הארי" ביינס (ארשר עלי; עונה 3)
ג'קי בריקפורד (ליאן בסט; עונה 3)
רוד קנדי (ויל מלור; עונה 3)
טרי ריינולד (שון פארקס; עונה 3)
פטריק פיירבנק (ג'ורג' קוסטיגן; עונה 3), מפקח וקצין משטרה בגמלאות ממחלק המוסר, שהיה שותף לפשע נגד נערים וטיוחו.
ג'ו נאש (ג'ונאס ארמסטרונג; עונה 3)
אנה רזניקובה (גאיטה יאנסן; עונה 4)
ג'ודי טיילור (קלודיה ג'סי; עונה 4), בלשית שעובדת עם רוז הנטליי.
טים איפילד (ג'ייסון ווטקינס; עונה 4), מומחה לזיהוי פלילי (FC) המדווח על חקירה לא תקינה והתעלמות מממצאים חשובים. עליו נחשפים פרטים הקשורים לחקירת הרצח.
ניק הנטלי (לי אינגלבי; עונה 4), בעלה של רוז הנטליי. עובד כעורך דין ונחשד כמעורב בפשעים אותם אשתו חוקרת.
ג'ימי לייקוול (פטריק בלדי; עונה 4), שותפו ועורך דינו של ניק הנטלי וייצג גם את רוז הנטליי. מתגלה כמעורב בפשע.
אנדראה וייז (אליזבת ריידר; עונה 5), סגנית מפקד המשטרה החדשה.
מניט בינדרה (מאיה סונדי; עונות 3–5), שוטרת
טטלין סוהוטה (טאג' אטוואל) עונה 5, שוטרת
קלואי בישופ (שלום ברון-פרנקלין); עונה 6, בלשית ביחידה
הוקרה

הסדרה זכתה בפרס באפט"א לטלוויזיה לסדרת הדרמה הטובה ביותר לשנת 2015.
שלושה משחקני הסדרה היו מועמדים לפרסי האקדמיה הבריטית לטלוויזיה:
השחקנית קילי הוז מועמדות לשחקנית הטובה ביותר לשנת 2015,
השחקנית ויקי מק'קלור מועמדות לשחקנית המשנה הטובה ביותר לשנת 2015,
השחקן דניאל מייס מועמד לשחקן המשנה הטוב ביותר לשנת 2017.
פיליפ לאם

פיליפ לַאם (בגרמנית: Philipp Lahm; נולד ב-11 בנובמבר 1983 במינכן שבגרמניה המערבית) הוא כדורגלן עבר גרמני ששיחק בעמדת המגן בעיקר בקבוצת באיירן מינכן, בה שימש כקפטן מאז שנת 2010 ועד לפרישתו. לאם נחשב לאחד מהשחקנים החשובים בהיסטוריה של באיירן מינכן, עמה השתתף בשלושה גמרים של ליגת האלופות וזכה בטרבל בעונת 2012/13. ללאם 113 הופעות במדי גרמניה, עמה השתתף בשישה טורנירים גדולים, וזכה במונדיאל 2014, בו שימש כקפטן הנבחרת.
לאם נחשב לאחד השחקנים הטובים בעולם בתפקידו ושיחק בעיקר עם רגל ימין, אך יכול היה לשחק בשני האגפים ואף כקשר אחורי. לאם היה ידוע באינטליגנציה הטקטית ובסגנון המשחק הוורסטילי שלו. בזכות הצלחתו של לאם הן בבאיירן מינכן והן במדי נבחרת גרמניה, הוא נכלל חמש פעמים בנבחרת השנה של אופ"א, ובנבחרות מצטייני הטורניר של מונדיאל 2006, יורו 2008, מונדיאל 2010, יורו 2012 ומונדיאל 2014. לאם נבחר ככדורגלן השנה בגרמניה לשנת 2017. לאם נודע באינטליגנציית המשחק שלו, ובעובדה שלא קיבל אפילו כרטיס אדום אחד לאורך כל הקריירה שלו, על אף היותו שחקן הגנה.
חיים אישיים

פיליפ לאם ידוע כאדם שנוטה להתרחק מהתקשורת וממדורי הרכילות, ושומר על פרופיל נמוך מחוץ לעולם הכדורגל. הדבר בא לידי ביטוי בכך שבחתונה שלו עם קלאודיה שטנברג, הכדורגלן היחיד שהוזמן היה חברו הטוב מבאיירן מינכן, אנדראס אוטל. ללאם ולשטנברג יש ילד אחד, יוליאן.
לאם הוא יליד מינכן וידוע שהיה אוהד מושבע של באיירן מינכן עוד לפני ששיחק במועדון. כילד, לאם שימש כמביא כדורים במשחקיה של באיירן מינכן באצטדיון האולימפי במינכן.
לאם ידוע כפעיל חברתי, ומעורב בפרויקטים רבים של תרומה לקהילה. בשנת 2007 נסע לאם עם פיוטר טרוחובסקי לדרום אפריקה על מנת לקדם את מונדיאל 2010, כאשר במקור היה אמור להצטרף לנסיעה זו גם אואן הארגריבס שנפצע. במהלך הנסיעה, לאם התנדב בכפרי ילדים בדרום אפריקה והשתתף באירועים שונים הקשורים למודעות למחלת האיידס ולמניעת הידבקות. לאם אף ייסד עמותה בעניין זה, ובהמשך אף התעסק בהעלאת המודעות לתופעת ניצול הילדים, והקים קמפיינים בנושא.
בשנת 2008 זכה לאם בפרס הסובלנות עקב התנגדותו להומופוביה ולחוסר סובלנות כלפי השונה, בעיקר בתחום הספורט והכדורגל. לאם אף התבטא בעניין כשאמר שחבל שלהיות כדורגלן הומוסקסואל זה טאבו ואסור לדבר על זה, ושאין לו שום בעיה שיהיה עמו בקבוצה שחקן הומוסקסואל. עם זאת, לאם נמנע מלדרוש משחקנים לצאת מהארון, משום שהם עלולים לסבול לאחר מכן מהתנכלות.
בשנת 2011 הוציא לאם ספר אוטוביוגרפי, שנקרא "ההבדל הדק-כיצד להפוך לכדורגלן על". בספר זה, לאם מתאר את הקריירה שלו ככדורגלן ואת החוויות שצבר. ספר זה נמכר היטב וזכה לתהודה ופרסום המוני, אך ספג ביקורות רבות, עיקר הביקורת התמקדה בהשוואה שערך לאם בין יעילות שיטות האימון השונות של מאמניו כמקצוען. רודי פלר היה מהמבקרים החריפים של הספר, וראוי לציין שפלר ספג ביקורות רבות בספר זה. גם אוטמר היצפלד נמנה עם מבקרי הספר.
תארים

עם באיירן מינכן:
אליפות הבונדסליגה (8):, 2005/2006, 2007/2008, 2009/2010, 2012/2013, 2013/2014, 2014/2015, 2015/2016, 2016/2017
הגביע הגרמני (7): 2002/2003, 2005/2006, 2007/2008, 2009/2010, 2012/2013, 2013/2014, 2015/2016
גביע הליגה הגרמנית: 2007
הסופר קאפ הגרמני (3): 2010, 2012, 2016
ליגת האלופות: 2012/2013
הסופר קאפ האירופי: 2013
אליפות העולם לקבוצות כדורגל 2013
עם נבחרת גרמניה:
מונדיאל 2014
תארים אישיים:
כדורגלן השנה בגרמניה: 2017
הערות שוליים

↑  עוזב בשיא: פיליפ לאם פרש מנבחרת גרמניה, באתר ONE‏, 18 ביולי 2014
| --- | --- |
בקרת זהויות :  PLWABN: 9810803166005606  GND: 14114873X  ISNI: 0000 0000 7800 4352  VIAF: 120389074   WorldCat (עם VIAF): 120389074
ליגת העל האיסלנדית

| --- | --- |

 שם מלא:  ליגת העל לגברים באיסלנד
 כינוי:  פפסי מקס דיילדין
 תחום:  כדורגל
 ארגון:  התאחדות הכדורגל של איסלנד 
 מדינות:  איסלנד איסלנד
 קונפדרציה:  אופ"א
 קבוצות:  12
 תקופת הפעילות:  1912–הווה (כ־112 שנים)
 אלופה נוכחית:  ויקינגור רייקיאוויק (2023)
 מירב הזכיות:  קיי. אר. רייקיאוויק (27)
 מפעל מקביל:  הגביע האיסלנדי
 מפעל נמוך:  ליגת המשנה האיסלנדית 
 www.ksi.is
 
ליגת העל האיסלנדית (או בשמה המסחרי "בסטה-דיילד קרלה"; באיסלנדית: Besta-deild karla) היא ליגת הכדורגל הבכירה באיסלנד. הליגה הוקמה בשנת 1912 ומשוחקת ברצף מאז. הקבוצה בעלת מספר התארים הרב ביותר היא KR רייקיאוויק שזכתה ב-27 אליפויות.
בגלל מיקומה הגאוגרפי של איסלנד והקור בחודשי החורף, הליגה נמשכת בחודשי האביב והקיץ (ממאי עד ספטמבר). הליגה מנוהלת על ידי התאחדות הכדורגל האיסלנדית (ה-KSI), וכיום יש בה 12 קבוצות.
החל מ-2009 ועד עונת 2018 לליגה היה הסכם חסות עם הזיכיון "Ölgerðin", שהוא הזיכיון של חברת פפסי באיסלנד וכך היא נקראה. מעונת 2019 עד עונת 2021 הליגה נקראה "Pepsi Max League" ומכונית ה"פפסי מקס דיילדין". והחל מפברואר 2022 הליגה נקראת בסטה-דיילד קרלה.
הליגה, בת 12 הקבוצות, משוחקת במשך 2 סיבובים (בית וחוץ), כאשר שתי הקבוצות במקומות האחרונים יורדות לליגה השנייה ה"1. deild karla" ובמקומן עולות שתי הקבוצות במקומות הראשונים בליגה זו. מנצחת ליגת העל נכנסת לתחרות האירופית ליגת האלופות של אופ"א, מהסיבוב הראשון של המוקדמות. הקבוצות שמסיימות במקומות השני השלישי והרביעי נכנסות לתחרות הקונפרנס ליג מהסיבוב הראשון.
קבוצות הליגה

להלן הקבוצות המתמודדות בליגת העל האיסלנדית בעונת 2024:
| מועדון | עיר (אזור) | מגרש | תכולה |
| --- | --- | --- | --- |
| פרייד'פליק | קואופווגיר | האצטדיון הרב תכליתי בפרייד'פליק | 3,009 |
| FH | הפנרפיירדיר | קפלקריקי | 6,450 |
| פראם רייקיאוויק | רייקיאוויק (גראפארהולט) | לייגרדאלסובלור | 9,800 |
| פישקיר | רייקיאוויק (ארבר) | פיילקיסוולור | 830 |
| HK | קואופווגיר | קורין | 1,869 |
| ÍA | אקרנס | אקרנסוולור | 3,054 |
| KA | אקוריירי | אקוריירבולור | 1,645 |
| קו. אר. רייקיאוויק | רייקיאוויק (ווסטרבר) | אלבויינובלורין | 3,333 |
| שטיארנן | גארדבאיר | סמסונג וולורין | 1,440 |
| וואלור | רייקיאוויק (הילדר/מילדבור) | הידארנדי | 2,465 |
| וסטרי | איסאפיירד'ור | טורפנסוולור | 1,596 |
| ויקינגור רייקיאוויק | רייקיאוויק | ויקינגסובלור | 2,023 |
אלופות הליגה לפי עונות

קבוצה המסומנת בכתב מודגש זכתה בגביע האיסלנדי באותה העונה והשלימה דאבל מקומי.
מועדונים לפי מספר אליפויות

| קבוצה | תארים | סגנויות | שנות זכייה |
| --- | --- | --- | --- |
| KR רייקיאוויק | 27 | 25 | 1912, 1919, 1926, 1927, 1928, 1929, 1931, 1932, 1934, 1941, 1948, 1949, 1950, 1952, 1955, 1959, 1961, 1963, 1965, 1968, 1999, 2000, 2002, 2003, 2011, 2013, 2019 |
| וואלור | 23 | 18 | 1930, 1933, 1935, 1936, 1937, 1938, 1940, 1942, 1943, 1944, 1945, 1956, 1966, 1967, 1976, 1978, 1980, 1985, 1987, 2007, 2017, 2018, 2020 |
| פראם רייקיאוויק | 18 | 17 | 1913, 1914, 1915, 1916, 1917, 1918, 1921, 1922, 1923, 1925, 1939, 1946, 1947, 1962, 1972, 1986, 1988, 1990 |
| אקרנס (ÍA) | 18 | 12 | 1951, 1953, 1954, 1957, 1958, 1960, 1970, 1974, 1975, 1977, 1983, 1984, 1992, 1993, 1994, 1995, 1996, 2001 |
| הפנרפיירדיר (FH) | 8 | 10 | 2004, 2005, 2006, 2008, 2009, 2012, 2015, 2016 |
| ויקינגור | 7 | 7 | 1920, 1924, 1981, 1982, 1991, 2021, 2023 |
| קפלוויק | 4 | 3 | 1964, 1969, 1971, 1973 |
| ÍBV | 3 | 6 | 1979, 1997, 1998 |
| פרייד'פליק | 2 | 1 | 2010, 2022 |
| שטיארנן | 1 | 2 | 2014 |
| KA | 1 | - | 1989 |
הערות שוליים

1 2  הקבוצה היחידה שהשתתפה
| ליגות הכדורגל העליונות של אירופה (אופ"א) |
| --- | --- | --- |
| מפעלי הווה | אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא •  מולדובה • מונטנגרו • מלטה • צפון מקדוניה • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| מפעלי עבר | הפוטבול ליג (אנגליה) • ברית המועצות • יוגוסלביה • מזרח גרמניה • סרביה ומונטנגרו • צ'כוסלובקיה |  |
גונדי

| --- | --- |

 
 מאכלים
 סוג:  מזון 
 מוצא:  איראן 
 מרכיבים עיקריים:  כדור בשר 
 
ארוחה פרסית, גונדי במרק, חורשט סבזי וסבזי חורדן (ירק לאכילה)
גוֹנדי הוא מאכל יהודי-פרסי של כופתאות עגולות ואווריריות מבשר עוף טחון, חומוס וקמח שעשוי מחומוס יבש. הגונדי מוגש עם המרק שבו התבשל, בדרך כלל על גבי מצע של אורז לבן. צבעו של הגונדי הוא צהוב, בשל השימוש בתבלין הנפוץ בפרס כורכום או זעפרן.
גונדי לא מוצלח עלול להיות קשה, דחוס ולא נעים לאכילה, ולכן רכות הגונדי ואווריריותו משמשות כקנה מידה מסורתי בפרס להערכת כישורי הבשלן או הבשלנית.
מלבד גונדי חומוס ("נוכודי"), קיימים סוגים נוספים, כגון גונדי העשוי מבשר טחון, אורז ועשבי תיבול, וגונדי העשוי מבשר בלבד.
עונת 2002/2003 בליגת העל בכדורגל

| --- | --- |
 תקופת התחרות:  14 בספטמבר 2002 – 31 במאי 2003 (260 ימים)
 מספר משתתפות:  12
 הזוכה:  מכבי תל אביב
 מספר משחקים:  198
 מספר שערים:  581 (2.93 בממוצע למשחק)
 מלך השערים:  ישראל יניב אברג'יל   ישראל שי הולצמן   (18 שערים)
 השחקן המצטיין:  ישראל ברוך דגו
 → 2001/20022003/2004 ←
 
עונת 2002/2003 בליגת העל הייתה העונה הרביעית של ליגת העל כליגת הכדורגל הבכירה בישראל.
עונת 2002-03 הייתה אמורה להיפתח ב-24 באוגוסט 2002 אך פתיחתה נדחתה ל-14 בספטמבר וזאת עקב מחלוקת סביב מכירת זכויות השידור של משחקי ליגת העל.
על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסך הכל. העולות החדשות שהצטרפו לליגת העל לקראת עונה זו היו הפועל כפר סבא ובני יהודה תל אביב. בתום העונה סיימה מכבי תל אביב במקום הראשון וזכתה באליפות בזכות הפרש שערים עדיף (35+ לעומת 33+) על סגניתה מכבי חיפה שהשיגה מספר נקודות זהה (69), בתום מאבק אליפות משולש שכלל גם את הפועל תל אביב שסיימה במקום השלישי. לכדורגלן העונה בישראל נבחר ברוך דגו, קשר מכבי תל אביב, והמבקיעים המצטיינים של העונה היו יניב אברג'יל (הפועל כפר סבא) ושי הולצמן (שעבר במהלך העונה מעירוני ראשון לציון למועדון ספורט אשדוד) עם 18 שערים כל אחד.
בסיום העונה עירוני ראשון לציון והפועל כפר סבא ירדו ליגה. הקבוצות שעלו מהליגה הלאומית לליגת העל בתום העונה היו מכבי אחי נצרת ובני סכנין.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מכבי תל אביב | 33 | 22 | 3 | 8 | 66 | 31 | 35 | 69 | העפילה לשלב מוקדמות ליגת האלופות |
| 2 | מכבי חיפה | 33 | 21 | 6 | 6 | 75 | 42 | 33 | 69 | העפילה לשלב מוקדמות גביע אופ"א |
| 3 | הפועל תל אביב | 33 | 19 | 10 | 4 | 53 | 22 | 31 | 67 | העפילה לשלב מוקדמות גביע אופ"א |
| 4 | מכבי נתניה | 33 | 15 | 9 | 9 | 47 | 36 | 11 | 54 | העפילה לגביע האינטרטוטו |
| 5 | הפועל באר שבע | 33 | 15 | 6 | 12 | 56 | 41 | 15 | 51 |  |
| 6 | מכבי פתח תקווה | 33 | 13 | 11 | 9 | 45 | 37 | 8 | 50 |  |
| 7 | מועדון ספורט אשדוד | 33 | 11 | 7 | 15 | 35 | 49 | 11- | 40 |  |
| 8 | הפועל פתח תקווה | 33 | 11 | 6 | 16 | 41 | 53 | 12- | 39 |  |
| 9 | בית"ר ירושלים | 33 | 10 | 6 | 17 | 46 | 59 | 13- | 36 |  |
| 10 | בני יהודה תל אביב | 33 | 9 | 7 | 17 | 39 | 63 | 14- | 34 |  |
| 11 | הפועל כפר סבא | 33 | 7 | 5 | 21 | 43 | 81 | 38- | 23 | ירדו ליגה |
| 12 | עירוני ראשון לציון | 33 | 4 | 6 | 23 | 35 | 67 | 32- | 18 | ירדו ליגה |

↑  הורדו 3 נקודות בגין חוזה כפול עם המאמן יצחק שום בעונה הקודמת